REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/20-06/5

URBROJ: 251-287-20/06-04/2

Zagreb, 19. veljače 2020.

**Z A P I S N I K**

s 36. sjednice Školskog odbora Industrijske strojarske škole, održane dana 13. veljače 2020. godine u uredu ravnatelja Škole.

Nazočni članovi Školskog odbora:

1. Iva Bojčić, predsjednica Školskog odbora

2. Božo Čužić, zamjenik predsjednice Školskog odbora

3. Ilija Krstanović, član

4. Jadranko Kezerić, član

5. Snježana Barbarić, članica

6. Nenad Predovan, član

7. Ana Vereš, članica

Ostali prisutni:

1. Nenad Pavlinić, ravnatelj

2. Marija Horvatić, tajnica Škole

Sjednica započeta u 08:15 sati.

Zapisnik vodi Marija Horvatić, tajnica Škole.

Gospođa Iva Bojčić, predsjednica Školskog odbora, pozdravlja nazočne i otvara 36. sjednicu Školskog odbora, potvrđuje da su na sjednici nazočni svi članovi te da postoji potrebna većina za rad i odlučivanje.

**D n e v n i r e d:**

1. Verifikacija zapisnika 35. sjednice Školskog odbora

2. Davanje prethodne suglasnosti Školskog odbora na prijedlog ravnatelja za

zasnivanje radnog odnosa po natječaju, za radno mjesto:

- nastavnik/ica strojarske grupe predmeta – neodređeno, puno radno vrijeme,

40 sati nastave tjedno – 1 izvršitelj

- voditelj/ica računovodstva – neodređeno, puno radno vrijeme, 40 sati tjedno,

1 izvršitelj

3. Izvješće ravnatelja o stanju sigurnosti, provođenju preventivnih programa te

mjerama poduzetim u cilju zaštite prava učenika za školsku godinu 2019./2020.

4. Razno

Dnevni red je sa sedam glasova “za“, jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik s 35. sjednice Školskog odbora koji su članovi Školskog odbora jednoglasno usvojili.

**AD.2.**

Predsjednica Školskog odbora, Iva Bojčić daje riječ ravnatelju, gospodinu Nenadu Pavliniću, koji izvješćuje prisutne članove Školskog odbora o provedenom Javnom natječaju, odnosno o pristiglim prijavama za raspisana radna mjesta, kao i da su na Javni natječaj za:

- nastavnika/icu strukovne grupe predmeta zaprimljene četiri prijave, od kojih sve zadovoljavaju uvjete iz natječaja, kao i da jedna kandidatkinja nije pristupila razgovoru. Ujedno izvješćuje da je Povjerenstvo za vrednovanje kandidata prijavljenih na natječaj nakon provedenog razgovora kao i ocjenjivanja istog, kao najboljeg kandidata izabralo Ivana Čopa-Janjca;

- voditelja/icu računovodstva zaprimljeno 11 prijava, od kojih je jedna bila nepotpuna te da je pred Povjerenstvom za vrednovanje kandidata održan razgovor na temelju kojeg Povjerenstvo nije odabralo kandidata, već je suzilo izbor na troje (3) kandidata koji će biti pozvani u drugi krug testiranja u kojem će rješavati konkretan zadatak kako bi se mogao odabrati najbolji kandidat.

Nakon izlaganja ravnatelja predsjednica Školskog odbora, Iva Bojčić, daje na glasanje 2. točku Dnevnog reda, odnosno davanje suglasnosti Školskog odbora na prijedlog ravnatelja za zasnivanje radnog odnosa po provedenom Javnom natječaju za odabranog kandidata, Ivana Čopa-Janjca, koju su članovi Školskog odbora jednoglasno usvojili.

**AD.3.**

Predsjednica Školskog odbora, Iva Bojčić, daje riječ ravnatelju, gospodinu Nenadu Pavliniću, kako bi upoznao članove Školskog odbora s Izvješćem ravnatelja o stanju sigurnosti, provođenju preventivnih programa te mjerama poduzetim u cilju zaštite prava učenika za školsku godinu 2019./2020., međutim s obzirom na to da su članovi Odbora uredno zaprimili navedeno Izvješće uz Poziv na sjednicu, jednoglasno je usuglašeno kako nema potrebe za obrazlaganjem.

Slijedom navedenog predsjednica Školskog odbora, Iva Bojčić, daje na glasanje 3. točku Dnevnog reda, koju članovi Školskog odbora jednoglasno usvajaju.

**AD.4.**

Ravnatelj Nenad Pavlinić izvješćuje članove Školskog odbora kako su Tehnička strojarska Škola Faust Vrančić, kao nositelj projekta Regionalnog centra kompetentnosti, te naša Škola kao partner, za navedeni projekt dobile iznos od 30 milijuna kuna.

Sjednica završena u 08:26

Zapisnik vodila Predsjednica Školskog odbora

Marija Horvatić, struc. spec. admin. publ. Iva Bojčić, prof.